Par eratletisk dans Accueil le

Så gør jeg igen status over projekt kropsforvandling. Der sker spændende ting for tiden, så læs med videre..

Træningen

Jeg håber mange af jer følger med i Lars’ daglige beretninger inde på hans logbog, hvor i nok har oplevet en rigtig god stemning og klare fremskridt.

Vi er lige nu godt igang med fase 2 af projektet, hvor den stadig står BULK, altså fokus på øget muskelmasse. Der er sket tydelige forbedringer og det sker med jævne mellemrum at vi hører ros til Lars styrke og masse fremgang både i træningscenteret, men også i skolen osv.

Det er rigtig lækkert at Lars nu er 100% i stand til at køre sine træninger igennem selv og samtidig træninger som er godkendte. Jeg er stadig med ham nede og træne næsten hver gang, men det er meget sjældent at jeg har brug for at rette på ham, hvilket er en fornøjelse.

Jeg har haft meget fokus på at få Lars til at gennemføre hans træninger hurtigere end før hen.

Han gennemfører nu sine træningspas en del hurtigere end han gjorde før, men der er stadig en del plads til forbedringer. I Fase 3 hvor vi begynder at fokusere på vægttab, vil jeg stille endnu hårdere krav til tiden, så det bliver spændende og se om han kan leve op til dem :)

Som nyt i fase to har vi indsat noget mere cardiotræning(konditionstræning med henblik på fedttab), som Lars er kommet godt igang med. Heldigvis har vi en anden kammerat som kører cardioen igennem med ham, det giver også lidt ekstra motivation og lyst :)

Billede fra logbogen. Se det i bedre kvalitet her!

Kosten

Vi har til fase 2 ændret en smule i Lars’ kostplan, i hovedtræk har vi:

Sat hans indtag af sunde fedtstoffer op.

Reduceret hans samlede kalorieindtag en smule.

Delt hans kost ind i tre forskellige dage.

Alt dette kan du læse mere om her!

Jeg er meget tilfreds med Lars’ seriøsitet omkring hans kost, hvilket helt klart vil give ham gode resultater på sigt!

Konklusion

Jeg synes vores projekt er kommet rigtig godt i gang og det er en fornøjelse for os begge. Stemningen er i top når vi træner og motivationen er stadig 100%!

Jeg håber fortsat meget at i vil støtte op om projektet og om Lars. Flere kommentarer til hans træningsberetninger vil glæde os meget :) - Det er lækkert du gider læse med, men endnu mere lækkert når du smider en kommentar!